ગાંધીધામ : જોડીયામાં ગુજરાત સરકાર દ્વારા જે પ૦ એમએલડીના વોટર ટ્રીટમેન્ટ પ્લાન્ટની જાહેરાત બાદ તાજેતરમાં જ ખાતમુર્હત પણ કરી દેવામા આવ્યુ છે ત્યારે આ ક્ષેત્રના જાણકારો દ્વારા સ્પષ્ટ કહેવામા આવે છે કે, જોડીયામાં પણ ફરીથી દહેજવાળી ન થાય તેની ધ્યાન રાખજો. કારણ કે જોડીયામાં આ પ્રોજેકટ સફળ થવાની શકયતાઓ સામે સવાલો ખડા થવા પામી રહ્યા છે. જો એમ થશે તો વધુ એક વખત દેશ-વિદેશ કક્ષાએ પણ ગુજરાતની પ્રતિષ્ઠાને માટે સવાલો ખડા તો કરવામા આવશે જે. નોધનીય છે કે, દહેજમાં પણ ગુજરાત સરકાર દ્વારા હીટાચી જેવી કંપનીની સાથે કરાર કરાયો હતો. જાપાનની કંપની સાથે કરાર કરાયો હતો. પરંતુ દેહેજમાં અતીશય ખારાશના લીધે પ્લાન્ટ મારફતે મળનાર પાણીની કોસ્ટીંગ અતિશય ઉચી આવી જતા આ પ્રોજેકટ ફેલ થયો હોય તેમ પ્રથમ ગ્રાક્ષે મક્ષીકા જ લાગી ગઈ હતી અને રપથી ૩૦ કરોડના રોકાણ ખર્ચા બાદ વિદેશી કંપનીને પણ અડધેથી પાછુ ફરવાની ફરજ પડી હતી. તે પછી જાપાનની હીટાચી કંપનીએ સહજ રીતે જ ઈન્ટરનેશલ કક્ષાએ પ્રોપોગાન્ડા કર્યો જ હોય કે રોકાણ માટે ગુજરાતમાં જવા જેવુ નથી અને કોઈ પણ કંપની ખોટના ધંધા તો નહી જ ચલાવી લે. ત્યારે જોડીયામાં પણ ભલે વિદેશી કંપનીને કામ નથી અપાયુ પરંતુ તેવી જ રીતે ખારાશપટ્ટ અને ટાપુ જેવા વિસ્તારમાં પ્લાન્ટ મુકવાનો નિર્ણય ફરીથી કયાંક ફજેતી ન કરાવી જાય તેવી લાલબત્તી પણ આ તબક્કે ધરવામા આવી રહી છે.